เงินบาทปิดตลาด 35.49 ผันผวนตามแรงซื้อขาย มองกรอบพรุ่งนี้ 35.45-35.65
เงินบาทปิดตลาดเย็นนี้ที่ระดับ 35.49 บาท/ดอลลาร์ ปรับตัวแข็งค่าจากเปิดตลาดช่วงเช้านี้ที่ระดับ 35.65/67 บาท/ดอลลาร์ ระหว่างวันเงินบาทเคลื่อนไหวตามแรงซื้อขายในกรอบระหว่าง 35.41-35.67 บาท/ดอลลาร์ เนื่องจากยังไม่มีปัจจัยใหม่เข้ามา
14 ต.ค. 2558

นักบริหารเงิน เปิดเผยว่า เงินบาทปิดตลาดเย็นนี้ที่ระดับ 35.49 บาท/ดอลลาร์ ปรับตัวแข็งค่าจากเปิดตลาดช่วงเช้านี้ที่ระดับ 35.65/67 บาท/ดอลลาร์ ระหว่างวันเงินบาทเคลื่อนไหวตามแรงซื้อขายในกรอบระหว่าง 35.41-35.67 บาท/ดอลลาร์ เนื่องจากยังไม่มีปัจจัยใหม่เข้ามา
“วันนี้เงินบาทค่อนข้างผันผวน เพราะยังไม่มีปัจจัยชัดเจน ทิศทางค่าเงินภูมิภาคเป็นแบบผสมผสาน สิงคโปร์ดอลลาร์แข็งค่า แต่ริงกิตกับรูเปียอ่อนค่า” นักบริหารเงิน กล่าว
โดยคืนนี้ทางการสหรัฐจะประกาศยอดค้าปลีกเดือน ก.ย.58 ซึ่งเป็นตัวเลขสำคัญที่ตลาดจะนำมาประเมินถึงทิศทางการตัดสินใจปรับอัตราดอกเบี้ยของธนาคารกลางสหรัฐ (เฟด) สำหรับวันพรุ่งนี้คาดว่าเงินบาทจะเคลื่อนไหวในกรอบ 35.45-35.65 บาท/ดอลลาร์